نیلم منیر

نیلم منیر () ایک پاکستانی اداکارہ ہے  جو 20 مارچ 1992 میں پیدا ہوئیں اور پاکستانی ڈراموں اور فلموں میں نظر آتی ہیں    ۔ ان کی بہترین پرفارمنس ٹی وی سیریز "دل موم کا دیا (2018) میں الفت کے کردار میں دیکھنے میں آئی جس پر انھیں لکس اسٹائل ایوارڈ برائے بہترین اداکارہ بھی ملا    ۔ انھوں نے فلم میں "چھپن چھپائی" (2017) سے آغاز کیا ، جس کے بعد رانگ نمبر 2 میں بھی کام کیا، دونوں فلمیں منافع بخش رہیں  ۔

ابتدائی زندگی 
نیلم سوات ، پاکستان میں پیدا ہوئیں مگر کراچی میں پلی بڑھیں۔ وہ تین سال کی تھیں کہ والد کی وفات ہو گئی۔ ان کی والدہ نے نیلم منیر اور تین بہنوں کو اکیلے پالا۔ اسکول کے زمانے میں ہی نیلم نے ماڈلنگ شروع کر دی اور تعلیم نجی طور پر مکمل کی  ۔ شروع میں انھیں شمعون عباسی نے ٹی وی سیریز کے لیے آمادہ کیا   ۔ بعد ازاں ٹی وی انڈسٹری کے مشہور ہدایت کار کاظم پاشا کے ڈرامہ سیریل "تھوڑا سا آسمان" سے وہ ٹی وی انڈسٹری میں شامل ہوئیں، ڈرامہ پی ٹی وی ہوم سے نشر ہوا  ۔

کیریئر 
نیلم نے اداکاری کا آغاز "تھوڑا سا آسمان" سے وہ ٹی وی ڈرامے سے کیا۔ اس کے بعد وہ جیو ٹی وی کے ڈرامے "میری صبح کا ستارہ" میں جلوہ گر ہوئیں۔ اس کے بعد قید تنہائی ، آںکھ مچولی  ، شہر دل کے دروازے ہم ٹی وی پر ، جل پری ، اشک جیو ٹی وی پر اور اردو ون کے سیریل "میری سہیلی میری ہمجولی"  میں نظر آئیں۔ اس کے بعد جیو ٹی وی کے سیریل "میری بہن مایا" اور ڈرے ڈرے نینا  میں نظر آئیں۔ 2018 میں انھوں نے ام ہانیہ میں مرکزی کردار ادا کیا   ۔ اسی سال نیلم نے ڈرامہ سیریز دل موم کا دیا میں یادگار کردار ادا کیا جو پاکستان ٹی وی کی تاریخ میں سب سے زیادہ دیکھے جانے والا ڈراموں میں سے ایک ثابت ہوا   ۔
اسی سیریز کے لیے وہ 18ویں لکس اسٹائل ایوارڈ میں بہترین اداکارہ کے لیے نامزد ہوئیں  ۔ 2019 میں عمران اشرف کے مقابل ڈرامہ سیریل کہیں دیپ جلے میں کام کیا   ۔

فلمیں 
2017 میں پہلی فلم چھپن چھپائی احسن خان کے ساتھ کی جو ایک کامیڈی فلم تھی     ۔ ایکسپریس ٹریبون کے راحل اعجاز نے لکھا کہ "نیلم نے فلم میں مصالحہ شامل کرنے کے محدود کردار کو ادا کیا"  ۔ اس فلم سے نیلم کو 17ویں لکس اسٹائل ایوارڈ میں بہترین اداکارہ کی نامزدگی ملی  ۔ اس کے بعد سمیع خان کے مقابل فلم رانگ نمبر 2 کی جو عید الفطر کے موقع پر ریلیز ہوئی   ۔ فلم میں نیلم کی کارکردگی کو سراہا گیا  ۔ چھپن چھپائی اوررانگ نمبر 2 دونوں نے باکس آفس پر کامیابی سمیٹی   ۔ نیلم نے فلم کاف کنگنا میں آئٹم نمبر کیا  ۔ ڈان کی حیا بخاری نے نوٹ کیا، "نیلم بلا ضرورت غلط اقدام اور حرکات نہیں کرتی۔ وہ اپنی آنکھوں اور چہرے کے تاثرات سے جذبات ادا کرنے کے ساتھ ساتھ گانے کے مکالموں کو سمجھنے کی کوشش کرتی ہے"۔

فلمو گرافی

فلمیں 
2017 میں چھپن چھپائی

مزید دیکھیے 
 فہرست پاکستانی اداکارائیں
 پاکستانی سنیما

حوالہ جات 

 احسن خان کے ڈرامے
  آئٹم نمبر
  باکس آفس پر کامیاب فلمیں
  پاکستانی فلمی اداکارہ
  پاکستانی مقبول فلمیں
  عمران اشرف کے ڈرامے
  کامیڈی فلم
 نو  عمر ماڈل
1992ء کی  پیدائشیں
اردو 1
اکیسویں صدی کی  پاکستانی اداکارائیں
اے آر وائے ٹی  وی
ایکسپریس  ٹریبون
بقید حیات  شخصیات
پاکستان ٹی  وی
پاکستانی ٹیلی  ویژن اداکارائیں
پاکستانی ماڈل  خواتین
پاکستانی مقبول  ڈرامے
پی ٹی وی ہوم
ٹی وی  انڈسٹری
جیو ٹی وی
خیبر پختونخواہ  کی شخصیات
سوات کی  پیدائش
ضلع صوابی کی  شخصیات
عید پر ریلییز  ہونے والی فلمیں
کاظم پاشا کے  ڈرامے
کراچی کی  اداکارائیں
کراچی کی  شخصیات
گریجویٹ ٹی وی  اداکارہ
لکس اسٹائل  ایوارڈ
لولی وڈ
ہم ٹی وی
ویکی ڈیٹا سے مطابقت رکھنے والی مختصر تفصیل